คำสั่งของคณะปฏิรูปการปกครองแผ่นดินคำสั่งของคณะปฏิรูปการปกครองแผ่นดินฉบับที่ ๑[๑] เพื่อรักษาความสงบเรียบร้อยปราศจากภัยของประชาชนทั่วประเทศคณะปฏิรูปการปกครองแผ่นดินจึงประกาศใช้กฎอัยการศึกทั่วราชอาณาจักร ตั้งแต่วันที่ ๖ตุลาคม ๒๕๑๙ เวลา ๑๙.๑๐ นาฬิกา เป็นต้นไป และให้ปฏิบัติดังต่อไปนี้ข้อ ๑บรรดาคดีที่มีข้อหาในความผิดตามประมวลกฎหมายอาญาตามบัญชีท้ายประกาศนี้ซึ่งการกระทำความผิดเกิดขึ้นในหรือหลังวันที่ ๖ ตุลาคม ๒๕๑๙ เวลา ๑๙.๑๐ นาฬิกา ให้อยู่ในอำนาจศาลทหารที่จะพิจารณาพิพากษาเว้นแต่คดีที่ต้องดำเนินในศาลคดีเด็กและเยาวชนข้อ ๒ ให้ศาลอาญาและศาลจังหวัดทุกศาลในเขตมณฑลทหารบกที่๑ และศาลจังหวัดทุกศาลในเขตจังหวัดทหารบกลพบุรี เป็นศาลทหารกรุงเทพส่วนศาลจังหวัดนอกจากที่กล่าวนี้ ซึ่งอยู่ในเขตมณฑลทหารบกใดให้เป็นศาลมณฑลทหารบกนั้นๆ ด้วยศาลทหารดังกล่าวแล้วประกอบด้วยตุลาการสามนายเป็นองค์คณะพิจารณาพิพากษาคดีและบังคับคดีให้เป็นไปตามคำพิพากษาได้ข้อ ๓[๒] ให้อธิบดีผู้พิพากษาศาลอาญารองอธิบดีผู้พิพากษาศาลอาญา ผู้พิพากษาศาลอาญาผู้พิพากษาหัวหน้าศาลและผู้พิพากษาศาลจังหวัดทุกศาลเป็นตุลาการศาลทหารตามกฎหมายว่าด้วยธรรมนูญศาลทหารแห่งศาลนั้นๆ ซึ่งเป็นศาลทหารตามความในข้อ ๒ ด้วยให้อธิบดีผู้พิพากษาภาค เป็นตุลาการศาลทหารเช่นเดียวกับผู้พิพากษาที่กล่าวแล้วและให้มีอำนาจนั่งพิจารณาพิพากษาคดีในศาลภายในเขตของตนซึ่งเป็นศาลทหารตามประกาศนี้หรือเมื่อได้ตรวจสำนวนคดีใดแล้วก็ให้มีอำนาจลงนามในคำพิพากษาได้ด้วยข้อ ๔ ให้พนักงานอัยการ เป็นอัยการทหารด้วยข้อ ๕ ให้ใช้สถานที่ทำการศาลอาญาและสถานที่ทำการศาลจังหวัดทุกศาล เป็นที่ทำการศาลทหารตามประกาศนี้ด้วยข้อ ๖บรรดาคดีที่เกิดขึ้นก่อนประกาศฉบับนี้ใช้บังคับให้เป็นไปตามกฎหมาย และประกาศกฎอัยการศึกที่ใช้อยู่ในขณะนั้นข้อ ๗ เมื่อได้มีประกาศให้เลิกใช้กฎอัยการศึกแล้วให้ศาลทหารตามประกาศนี้คงมีอำนาจพิจารณาพิพากษาคดีตามความในข้อ ๑บรรดาที่ค้างอยู่ในศาลและบรรดาที่การกระทำผิดเกิดขึ้นก่อนวันเวลาเลิกใช้กฎอัยการศึกสั่ง ณ วันที่ ๖ ตุลาคม พุทธศักราช ๒๕๑๙พลเรือเอก สงัด ชลออยู่หัวหน้าคณะปฏิรูปการปกครองแผ่นดินบัญชีท้ายคำสั่งของคณะปฏิรูปการปกครองแผ่นดินฉบับที่ ๑ (๑) ความผิดต่อองค์พระมหากษัตริย์ พระราชินีรัชทายาท และผู้สำเร็จราชการแทนพระองค์ ตั้งแต่มาตรา ๑๐๗ ถึงมาตรา ๑๑๒(๒) ความผิดต่อความมั่นคงของรัฐภายในและภายนอกราชอาณาจักรตั้งแต่มาตรา ๑๑๓ ถึงมาตรา ๑๒๙(๓) ความผิดต่อสัมพันธไมตรีกับต่างประเทศตั้งแต่มาตรา ๑๓๐ ถึงมาตรา ๑๓๕(๔) ความผิดเกี่ยวกับความสงบสุขของประชาชนฐานเป็นอั้งยี่ ฐานเป็นซ่องโจร และการมั่วสุมประชุมกันใช้กำลังประทุษร้ายขู่เข็ญว่าจะประทุษร้าย หรือกระทำให้เกิดการวุ่นวายขึ้นในบ้านเมือง ตั้งแต่มาตรา๒๐๙ ถึงมาตรา ๒๑๖(๕) ความผิดเกี่ยวกับการก่อให้เกิดภยันตรายต่อประชาชนตั้งแต่มาตรา๒๑๗ ถึงมาตรา ๒๓๙(๖) ความผิดเกี่ยวกับเพศฐานจัดหรือล่อลวงหญิงหรือเด็กหญิงไปเพื่อการอนาจารหรือสำเร็จความใคร่ของผู้อื่นตั้งแต่มาตรา ๒๘๒ ถึงมาตรา ๒๘๔ และมาตรา ๒๘๕ เฉพาะที่เกี่ยวกับมาตรา ๒๘๒ และมาตรา๒๘๓(๗) ความผิดต่อชีวิต ตั้งแต่มาตรา ๒๘๘ ถึงมาตรา๒๙๔(๘) ความผิดต่อร่างกาย ตั้งแต่มาตรา ๒๙๕ถึงมาตรา ๓๐๐(๙)[๓] ความผิดเกี่ยวกับทรัพย์ ฐานลักทรัพย์วิ่งราว กรรโชก รีดเอาทรัพย์ ชิงทรัพย์ ปล้นทรัพย์ และรับของโจร ตั้งแต่มาตรา ๓๓๔ถึงมาตรา ๓๔๐ ตรี มาตรา ๓๕๗ และมาตรา ๓๖๐ ทวิคำสั่งของคณะปฏิรูปการปกครองแผ่นดิน ฉบับที่ ๒๔[๔]ทั้งนี้ให้มีผลใช้บังคับตั้งแต่ วันที่ ๖ ตุลาคม ๒๕๑๙ เวลา ๑๙.๑๐ น. เป็นต้นไป[๑]ราชกิจจานุเบกษาเล่ม ๙๓/ตอนที่ ๑๒๐/หน้าพิเศษ ๖/๖ ตุลาคม ๒๕๑๙[๒] ข้อ๓ แก้ไขเพิ่มเติมโดย คำสั่งของคณะปฏิรูปการปกครองแผ่นดิน ฉบับที่ ๒๔[๓]บัญชีท้ายคำสั่งของคณะปฏิรูปการปกครอง ฉบับที่ ๑ (๙)แก้ไขเพิ่มเติมโดย คำสั่งของคณะปฏิรูปการปกครอง ฉบับที่ ๒๔[๔]ราชกิจจานุเบกษา เล่ม ๙๓/ตอนที่ ๑๓๐/หน้าพิเศษ ๑/๑๗ ตุลาคม ๒๕๑๙